**Upute za pisanje radova**

Naslovna stranica: autor rada, tema rada (velikim slovima), u zaglavlju navesti naziv fakulteta i katedre. Na sredini je potrebno navesti ime autora rada i naslov rada koji mora biti napisan VELIKIM SLOVIMA. U podnožju navesti mjesto i vrijeme nastanka rada (npr. Zagreb, travanj 2022.).

Veličina slova: 12

Vrsta slova: Courier, Courier New, Times New Roman, Arial

Margine: po 1,5 centimetara sa svake strane (gore/dolje, lijevo/desno)

Prored: dvostruki u glavnom tekstu rada, jednostruki u bilješkama odnosno fusnotama

Numeracija stranica: gornji desni ugao (naslovna stranica i prva stranica se NE numeriraju!)

Označavanje cjelina:

🡪dijelovi – veliki rimski brojevi (I., II., III., IV...);

🡪poglavlja – velika slova (A., B., C., D…);

🡪potpoglavlja – arapski brojevi (1., 2., 3., 4…);

Ako unutar potpoglavlja postoji još grananja, ona se označavaju malim slovima (a, b, c, d…) ili malim rimskim brojevima (i., ii., iii., iv…)

Također, kao drugi način označavanja cjelina rada može biti i onaj gdje su korišteni samo arapski brojevi, pri čemu je glavna cjelina označena npr. brojevima 1., 2., 3., 4., a manje cjeline unutar glavne dodaju drugi arapski brojevi koji se odvajaju točkom npr. 1.3, 1.3.1.

Primamo razne radove (npr. seminarske radove, diplomske radove, stručne, znanstvene te završne radove. Ukoliko niste sigurni zadovoljava li vaš rad kriterije za objavu u časopisu, javite se na mail uredništva: urednistvo.pravnik@gmail.com).

**Rad prethodno ne smije biti objavljen ni u jednom drugom časopisu, publikaciji i slično.**

**Za objavu rada nije potreban mentor ni preporuka profesora.**

Vaše Uredništvo Pravnika